wickkiey/tamil-wikipedia-markdown huggingface dataset:
# டெத் நோட்



***டெத் நோட்*** (ஆங்கிலம்: *Death Note* ஜப்பானீஸில்: *デスノート* மொழிபெயர்ப்பு: மரணக்குறிப்பு) என்பது சுகிமி ஓபாவால் எழுதப்பட்ட ஜப்பானிய மங்கா தொடர் மற்றும் தகேஷி ஒபடாவால் விளக்கப்பட்டுள்ளது. இந்த கதை லைட் யாகமி என்ற உயர்நிலைப் பள்ளி மாணவனைப் பின்வருமாறு கூறுகிறது. ரியுக் என்ற ஒரு எமனிடம் இருந்து ஒரு புத்தகத்தை கண்டுபிடிப்பவர், அதன் பயனாளர் பெயர், முகம் தெரிந்தவர் யாரையும் கொல்லும் திறனை வழங்குகிறது. இந்த புத்தகம் பயன்படுத்தி "கடவுள்" என்றும் தூய்மைப்படுத்தப்பட்ட ஒரு உலகத்தை உருவாக்கவும் மற்றும் ஆளவும் லைட் மேற்கொண்ட முயற்சிகளையும், அவரைத் தடுத்து நிறுத்த எல் என்றழைக்கப்படும் ஒரு துப்பறிவாளரின் முயற்சியையும் சுற்றி இந்த மையம் அமைந்துள்ளது.  

## மங்கா மற்றும் அனிமே
டிசம்பர் 2003 முதல் மே 2006 வரை ஷூய்சாவின் மங்கா பத்திரிகையாளர் வீக்லி ஷோன்னன் ஜம்ப் என்பதில் இறப்பு குறிப்பு முதன்முறையாக வரிசைப்படுத்தப்பட்டது. இந்த 108 அத்தியாயங்கள் மே 2004 மற்றும் அக்டோபர் 2006 க்கு இடையில் 12 டாங்கோபோன் தொகுதிகளாக வெளியிடப்பட்டன. 2006 ஆம் ஆண்டு அக்டோபர் 3 ஆம் தேதி ஜப்பானில் ஒளிபரப்பப்பட்ட அனிம் தொலைக்காட்சி தழுவல் ஜூன் 26, 2007. 37 அத்தியாயங்களின் தொகுக்கப்பட்ட, அனிம் மேட்ஹவுஸ் உருவாக்கியது மற்றும் டெட்சுரோ ஆராக்கி இயக்கியது. நிஸ்யோ இஸின் எழுதப்பட்ட தொடரின் அடிப்படையில் ஒரு ஒளி நாவல் 2006 இல் வெளியிடப்பட்டது. கூடுதலாக, நிண்டெண்டோ என பல்வேறு காணொளி விளையாட்டுகள் கொனமி வெளியிட்டன. ஜூன் 17, 2006, நவம்பர் 3, 2006, மற்றும் பிப்ரவரி 2, 2008, மற்றும் 2015 ஆம் ஆண்டில் ஒரு தொலைக்காட்சி நாடகம் ஆகியவற்றில் ஜப்பானில் வெளியிடப்பட்ட மூன்று நேரடி-திரைப்படத் திரைப்படங்களாக இந்தத் தொடர் மாற்றப்பட்டது. "மரண குறிப்பு: புதிய தலைமுறை" 2016 ஆம் ஆண்டில் படம் வெளியிடப்பட்டது. ஆகஸ்ட் 25, 2017 ஆம் ஆண்டுகளில் நெஃப்ஃப்லியில் ஒரு புதிய அமெரிக்க படம் வெளியிடப்பட உள்ளது.  

மரணக்குறிப்பு ஊடகம் வட அமெரிக்காவில் விஸ் மீடியாவால் உரிமம் பெற்றது மற்றும் வெளியிடப்பட்டது, காணொளி விளையாட்டுகள் மற்றும் ஒலிப்பதிவு தவிர. விஸ் மீடியாவுக்கு உரிமம் வழங்குவதற்கு முன்னர் வட அமெரிக்காவில், அனிமேட்டிலிருந்து வரும் அத்தியாயங்கள், முதலில் கனடாவில் உள்ள பயோனிக்ஸ் அனிமேட் பிளாக் மற்றும் அமெரிக்காவில் டிவிடி வெளியீட்டை வெளியிட்ட அடல்ட் ஸ்விமின் மீது ஒளிபரப்பப்பட்டது. 2008 ஆம் ஆண்டில் சில வட அமெரிக்க திரையரங்குகளில், நேரடி காணொளி வெளியீடுகளைப் பெறுவதற்கு முன்னர் நேரடி திரைப்படங்கள் சுருக்கமாக நடித்தன.
# தித்தியோப்பன அள்ளி


**தித்தியோப்பனஅள்ளி** (*Thithiyoppanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643637. இது தித்தியோப்பன அள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், பென்னாகரத்தில் இருந்து 17 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1441, மொத்த மக்கள் தொகைகள் 6139. இதில் 3224 ஆண்களும், 2915 பெண்களும் அடங்குவர்.  

## மேற்கோள்
# படச்சுருள்


**படச்சுருள்** (*Roll film*) என்பது ஒளிப்படம் எடுக்கும்போது படத்தை பதிவு செய்யும் ஒரு சுருளாகும். படச்சுருள் காமிராவில் வைத்து படம் எடுப்பதற்கு முன்பும், பின்பும் அதனை இருட்டில் வைத்திருப்பது அவசியமாகும். ஒளி எதிா்பாராமல் சிறிது விழுந்தாலும் படச்சுருளில் பதிந்துள்ள காட்சி பாதிப்புக்குள்ளாகும். வெள்ளி புரோமைடு பூசப்பட்டுள்ள படச்சுருளில் படம் எடுக்கும்போது விழும் ஒளி, வேதி வினை காரணமாக அதனை வெள்ளியாகக் குறைக்கிறது. அப்போது ஒளிவிழுந்த பகுதியில் வெள்ளி புரோமைடும் காணப்படும். இவ்வாறு படம் எடுக்கப்பட்ட படச்சுருளை இருட்டறையில் வைத்து வேறு சில வேதி கரைசலில் கழுவி சீராக்குதல் ( PROCESSING ) வேண்டும். இந்தப் பணிக்கு பின்பே நமக்குத் தேவையான ஒளிப்படங்கள் கிடைக்கின்றன.  

படச்சுருளில் நிகழ்வது ஒளி வேதியியல் வினையாகும். படச்சுருள் இருட்டறையில் இல்லையெனில் ஒளிவிழக்கூடாத பகுதியில் கூட ஒளிபட்டு வெள்ளி புரோமைடு வேதிவினைபுாிந்து வெள்ளி அணு மட்டுமே மிஞ்சும்.  
## மேற்கோள்
# சிகரல அள்ளி


**சிகரலஅள்ளி** (*Sigaralahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643638. இது பிளியனூர் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பென்னாகரத்தில் இருந்து 10 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1900, மொத்த மக்கள் தொகை 8639. இதில் 4563 ஆண்களும், 4076 பெண்களும் அடங்குவர்.  

## மேற்கோள்
# கரும்புதோகை உரம்


**கரும்புதோகை உரம்**  

கரும்பு சாகுபடிய்ல் கழிவுப்பொருளாக கிடைக்கும் கரும்பு இலை கரும்புதோகை எனப்படும்.கரும்பு அறுவடைக்குப் பின்னர் இவை பொதுவாக எரித்து சாம்பலாக்கப் படுகின்றன.ஆனால் இவற்றில் கணிசமான அளவு தழை,மணி,சாம்பல் சத்துகள் உள்ளன.இவற்றை முறையாக மட்க வைத்து மதிப்பு மிக்க உரமாக மாற்றலாம்
# வட்டுவனஅள்ளி


**வட்டுவனஅள்ளி** (*Vattuvanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643639. இது வட்டுவனஅள்ளி ஊராட்சிக்கு உட்பட்டது.  

## அமைவிடம்
இந்த ஊர் மாவட்டத் தலைநகரான தருமபுரியிலிருந்து 45 கிலோமீட்டர் தொலைவிலும், பென்னாகரத்தில் இருந்து 55 கிலோமீட்டர் தொலைவிலும் உள்ளது. மேலும் இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.  

## மக்கள் வகைப்பாடு
2011 மக்கள்தொகைக் கணக்கெடுப்பின்படி இந்த ஊரில் மொத்த வீடுகள் 1869, மொத்த மக்கள்தொகை 7537 பேர் ஆவர்,. இதில் 3938 பேர் ஆண்களும், 3599 பேர் பெண்களும் அடங்குவர்.  

## ஊரில் உள்ள கோயில்கள்
- வட்டுவனஅள்ளி கதிரி பெருமாள் கோயில்
- வட்டுவன அள்ளி கரக மாரியம்மன் கோயில்
- வட்டுவன அள்ளி கோட்டூர் மாரியம்மன் கோயில்
- வட்டுவன அள்ளி மொரப்பூர் மாரியம்மன் கோயில்

## மேற்கோள்
# புதுக்கோட்டை (அரியலூர் மாவட்டம்)



**புதுக்கோட்டை** என்பது தமிழ்நாட்டின் அரியலூர் மாவட்டத்தில் உள்ள அரியலூர் தாலுகாவைச் சேர்ந்த ஒரு கிராமமாகும். இந்த கிராமத்தில் 2001 ஆம் ஆண்டுவரை 1,856 பேருடன் கூடிய சிறிய குடியேற்றத்தை ஏற்படுத்தியது. இந்த கிராமம் திருச்சிராப்பள்ளி மாவட்டம், தஞ்சாவூர் மாவட்டம் மற்றும் அரியலூர் மாவட்ட எல்லைகளின் அருகில் அமைந்துள்ளது.  

புதுக்கோட்டை கிராமம் 1947-இல் நிறுவப்பட்ட கிராம பஞ்சாயத்து நிர்வாகத்தால் நிர்வகிக்கப்படுகிறது. 2011-ஆம் ஆண்டு வரை, இக்கிராமமானது 2.62 சதுர கி.மீ. பகுதியை உள்ளடக்கியது மற்றும் 2,902 மக்கள்தொகையினைக் கொண்டது. கிராமத்திற்கு செல்லும் போக்குவரத்து வழிவகை சாலைகள் ஆகும். அருகாமையிலுள்ள துறைமுகம் 125 கி.மீ., அருகிலுள்ள விமான நிலையம் 47 கி.மீ. தூரங்களில் உள்ளன.  

புதுக்கோட்டை கிராமம் தென்னிந்திய, ரோமன் கத்தோலிக்க மற்றும் தமிழ்நாடு எவாஞ்சலிக்கல் லூதரன் திருச்சபை போன்ற பல்வேறு அமைச்சுக்களால் மூன்று கிறித்துவ தேவாலயங்கள் கிராமத்தினை சுற்றி கட்டப்பட்டுள்ளது. கிறித்துவம் மிகவும் பிரபலமாக உள்ளது. இங்கே ஒரு சிறிய கோவில் தமிழ் இந்து மக்களால் கட்டப்பட்டது.  

இந்த கிராமமானது வளமான காவேரி டெல்டாவின் ஒரு பகுதியாகும். வேளாண் மற்றும் மீன் வளர்ப்பு இந்த கிராமத்தின் முக்கிய தொழில். புதுக்கோட்டை கிராமத்தில் உள்ள வேளாண்மைத் துறையின் முக்கிய அவுட்சோர்ஸ் அரிசி, கரும்பு, காய்கறிகள், பருப்பு மற்றும் பழங்கள்  

## புவியியல்

புதுக்கோட்டை கிராமம் தமிழ்நாடு மாநிலத்தில் அரியலூர் மாவட்டத்தில் உள்ள ஒரு கிராம பஞ்சாயத்து ஆகும். இது கொல்லிடம் ஆற்றின் கரையில் அமைந்துள்ளது.  

## பள்ளிகள்
புதுக்கோட்டை கிராமத்தில் இரண்டு பள்ளிகள் உள்ளன  
- யூனியன் கிரிஸ்துவர் மத்திய பள்ளி
- செயின்ட் மேரியின் ஆரம்ப பள்ளி

## மருத்துவமனைகள்
- ஆர்.சி. நர்சிங் ஹோம் ரோமன் கத்தோலிக்கர்களால் கும்பகோணம் டையசிஸால் பராமரிக்கப்படுகிறது.
## மக்கள் தொகை
2001 ஆம் ஆண்டு மேற்கொள்ளப்பட்ட மக்கள் தொகை கணக்கீட்டின்படி புதுக்கோட்டை கிராமத்தில் 895 ஆண்களும் 963 பெண்களுமாக மொத்த மக்கள் தொகை 1858 ஆகும்
# பருவதனஅள்ளி


**பருவதனஹள்ளி** (Paruvathanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643640. இது பருவதனஹள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 31 கிலோமீட்டர் தொலைவிலும், பென்னாகரத்தில் இருந்து 2 கிலோமீட்டர் தொலைவிலும், சென்னையில் இருந்து 320 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1911, மொத்த மக்கள் தொகை 7995. இதில் 4085 ஆண்களும், 3910 பெண்களும் அடங்குவர்.  

## ஊரில் உள்ள கோயில்கள்
- பருவதனஅள்ளி மாரியம்மன் கோயில்
- பருவதன அள்ளி பத்ர காளியம்மன் கோயில்
- பருவதன அள்ளி பெரியாண்டிச்சியம்மன் கோயில்
- பருவதன அள்ளி முத்தியாலம்மன் கோயில்
- பருவதன அள்ளி வரதராஜ பெருமாள் கோயில்
- பருவதன அள்ளி சென்றாயசாமி கோயில்
# காட்டுநாய்கன அள்ளி


**காட்டுநாய்கனஅள்ளி** (*Kattinaickenahalli*) என்பது இந்தியாவின் தமிழ்நாட்டின், தர்மபுரி மாவட்டம், பென்னாகரம் வட்டம், அஜ்ஜனஅள்ளி ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E இந்த ஊரானது பென்னாகரத்தில் இருந்து 6 கி.மீ தொலைவிலும், தருமபுரியில் இருந்து 23 கி.மீ தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 326 வீடுகளும் 1480மக்களும் வாழ்கின்றனா். இதில் 779 ஆண்களும், 701 பெண்களும் அடங்குவர். இந்த ஊரில் உள்ள மக்களின் கல்வியறிவு விகிதம் 47.36% ஆகும். இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்  

## மேற்கோள்
# மார்கழி



சூரியமான முறையில் கணிக்கப்படும் தமிழ் காலக் கணிப்பு முறைப்படி ஆண்டின் ஒன்பதாவது மாதம் **மார்கழி** ஆகும். சூரியன் தனு இராசியுட் புகுந்து அதைவிட்டு வெளியேறும் வரையிலான 29 நாள், 20 நாடி, 53 விநாடி கொண்ட கால அளவே இம் மாதமாகும். வசதிக்காக இந்த மாதம் 29 நாட்களை உடையதாகக் கொள்ளப்படும்.  

## கால நிலை
குளிர் காலத்தின் துவக்கமாக மார்கழி மாதம் கருதப்படுகிறது. பூமியின் வடகோளப்பகுதியில் உள்ளோருக்கு திசம்பர், சனவரி, பிப்ரவரி மாதங்கள் குளிர்காலங்களாகும். குளிர்காலத்தின் துவக்கம் திசம்பர் 21 - 22 தேதிகளில் துவங்குகிறது.  

குளிர்காலத்தின்போது துருவப்பகுதிகள் மிகக் குளிர்ந்து இருக்கும். அங்கு சில மாதங்கள் சூரியனைத் தொடர்ந்து காண முடியாது. அப்போது வறண்ட குளிர்காற்று அந்தப் பகுதியிலிருந்து தெற்குப்பகுதி நோக்கி வீசத்துவங்கும். ஆகையால் தென்பகுதிகளின் வானிலை வெப்பநிலை மற்றும் பகற்பொழுதின் அளவும் மாறுபடத் துவங்குகின்றன. பூமத்திய ரேகையை ஒட்டிய வெப்பமண்டல பிரதேசங்களில் நிலவும் வெப்பநிலையில் அதிக மாறுதல் ஏற்படுவதில்லை என்றாலும், மழை பொழிவின் காரணமாக சில பகுதிகளில் ஈரமிக்கதாகவும் மற்றபகுதிகளில் வறண்டும் காணப்படும்.  

## மார்கழியின் சிறப்பு
மார்கழி மாதத்தை சைவர்கள் *தேவர் மாதம்* என்று குறிப்பிடுவர். அதாவது கடவுளை வழிபடும் மாதமாகும். இறைவனை வழிபடுவதற்காக இம்மாதம் ஒதுக்கபட்டுள்ளதால் இம்மாதத்தில் எவ்வித மங்கல நிகழ்ச்சிகளும் நடத்தப்படுவதில்லை. திருவெம்பாவை விரத காலத்தில் சைவர்கள் வீதி தோறும் திருவெம்பாவை, திருப்பள்ளியெழுச்சி பாடல்களைப் பாடிக்கொண்டும் ஒவ்வொரு பாடல் முடிவிலும் சங்கு ஊதிக்கொண்டும் ஆலயங்களுக்குச் செல்வர். விட்டுணு ஆலயங்களில் மார்கழி மாதம் முழுவதும் திருப்பாவை பாடுவர்.  

இந்த மாதத்தில் திருப்பதி திருமலையில் காலையில் சுப்ரபாதம் பாடுவதற்கு பதிலாக ஆண்டாளின் திருப்பாவை பாடுவார்கள். இந்த மாதத்தில் எல்லா பெருமாள் கோயில்களிலும் சுப்ரபாதத்துக்கு பதில் திருப்பாவை பாடுவார்கள்.
# கோளப் பந்து அமைப்பு



**கோளப்பந்து அமைப்புகள்** (Ball bearing) என்பது இயந்திரங்களின் சுழற்சியில் உராய்வைக் குறைக்கிக உதவும் சாதனமாகும். ஒரு புறப்பரப்பின் மீது இன்னொரு புறப்பரப்பு சுழலும்போது உராய்வு ஏற்படுகின்றது. இதனால் தேய்மானமும், வெப்பமும், ஆற்றல் விரயமும், சத்தமும் உண்டாகின்றன. இவற்றைக் குறைப்பதற்காக, நிலையாக இருக்கும் பரப்புக்கும், சுழலும் பரப்புக்கும் இடையில் கோளப்பந்துகள் வைக்கப்படுகின்றன.  
கோளப்பந்துகள் (BALL BEARINGS ) இந்தப் பரப்புகளை ஒருசில இடங்களில் மட்டும் தொடுவதால் உராய்வு வெகுவாகக் குறைகிறது.  
## மேற்கோள்
# கடமடை


**கடமடை** (*Kadamadai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643651. மஞ்சநாயக்கனஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், சென்னையில் இருந்து 319 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 347, மொத்த மக்கள் தொகை 1340, . இதில் 715 ஆண்களும், 625 பெண்களும் அடங்குவர்.  

## மேற்கோள்
# நாக்கு



மாந்தர்களில் **நாக்கு** அல்லது **நா**வானது, வாயின் அடியில் எலும்போடு இணைக்கப்பட்ட எலும்புத்தசை என்னும் வகையைச் சேர்ந்த இளஞ்சிவப்பு நிறத் தசை ஆகும். இது வாயில் இடும் உணவை பற்கள் மெல்லுவதற்குத் ஏற்றார்போல் நகர்த்தியும், புரட்டியும், திருப்பியும் தரும் உறுப்பு. மென்ற உணவை விழுங்கி உணவுக் குழாய்க்குத் தள்ளுவதும் நாக்கே. உணவின் சுவையை உணரும் முதன்மையான உறுப்பு நாக்காகும். நாக்கின் மேற்புறத்தில் சுவையுணர் நுண்புடைப்புகள் பல உள்ளன. நாக்கு பலவாறு வளையவல்லது, எனவே வெவ்வேறு வகையான ஒலிகள் எழுப்பி மொழி பேசுவதற்கும் நாக்கு மிகவும் துணை செய்கின்றது. தமிழில் வழங்கும் ழகரம், ளகரம், லகரம், நகரம் முதலிய எல்லா எழுத்தொலிகளையும் பலுக்கிப் பார்த்தால் மொழி பேசும் பொழுது நாவின் பணி தெளிவாக விளங்கும். வாயில் ஊறும் உமிழ்ந்நீரினால் நாக்கு எப்பொழுதும் ஈரமாக இருக்கும்.  

உடலில் உள்ள தசைகளில் நாக்கு வலிமையான தசைகளில் ஒன்று. உடம்பிலேயே தொடு உணர்ச்சி மிக்க உறுப்பு நாக்கின் நுனி ஆகும். நாக்கின் மேற்புறத்தில் உள்ள நுண்புடைப்புகளில் நான்கு வகையான நுண்புடைப்புகள் உள்ளன. சுவையுணர் நுண்புடைப்புகளுக்கு **நாமுடிப்பு** என்று பெயர். நாமுடிப்புகளின் அமைப்பைப் பொருத்து அவை இனிப்பு, புளிப்பு, கசப்பு, கரிப்பு, உமாமி ஆகிய ஐந்து வகையான சுவைகளை தனித்தனியாகவும் கூட்டாகவும் உணர்வதாக அறிவியாளர்கள் அறிந்துள்ளனர். அண்மைக்காலம் வரையிலும் நாவின் வெவ்வேறு பகுதிகள் வெவ்வேறு சுவைகளை உணர்வதாகத் தவறாக பாடநூல்களில் இருந்து பொதுஅறிவுக் கட்டுரைகள் வரை எங்கும் எழுதப்பட்டு வந்தது. தனித்தனி சுவைகளை உணர நாவினில் தனியான இடங்கள் ஏதும் இல்லை. சுவையை உணர மூக்கால் நுகர்வதும் இன்றியமையாதது.  

நாவின் நுண்புடைப்புகளாகிய நாமுடிப்புகளின் நான்கு வகைகளில் ஒருவகையான நாமுடிப்பு மெல்லிய இழைபோல் உள்ளது ( iliform) , இன்னொருவகையான நாமுடிப்பு, நாய்க்குடை அல்லது காளான் போல் தலைப்பகுதி பருத்து உள்ளது (fungiform). மூன்றாவது வகை நாமுடிப்பு ஒரு வளையம் போன்ற வடிவில் உள்ளது. இதுவே நாமுடிப்புகளில் பெரியது (circumvallate). நான்காவது வகை தட்டையாக உள்ளது (foliate).  

## விலங்குகளின் நாக்குகள்
### ஊர்வனவற்றின் நாக்குகள்
பல்லியைப்போல பூச்சிகளை உணவாகக் கொள்ளும் பல விலங்குகள் ஒரு தனிப்பட்ட தகவமைப்பைக் கொண்டுள்ளன. அதாவது அந்த விலங்குகளின் நாக்கானது பசைத் தன்மை கொண்டதாக இருக்கும். ( எ.கா. பல்லி, தவளை, பச்சோந்தி முதலியன ) இந்தப் பண்பினால் இவை நாக்கை நீட்டும்போது பூச்சிகள் அதில் ஒட்டிக் கொள்கின்றன.  

அதேபோல பாம்புகள் போன்ற ஊர்வன விலங்குகளின் நாக்கானது இரண்டாக பிளவுபட்டு இருக்கும். இதுபோன்ற விலங்குகளுக்கு மோப்பத் திறன் குறைவாக இருக்கும். ஆனால் மோப்பத்தை உணரும் விதமாக இவற்றின் நாக்கு தகவமைப்பு கொண்டுள்ளது. இதனால் இவை தங்களது நாக்கை அவ்வப்போது வெளியே நீட்டி தங்களது இரு பக்கங்களில் இருந்து வரும் வாசனையை உணர்ந்து செயல்படுகின்றன.  
## துணுக்குக் குறிப்புகள்
- **நீளமான நாக்கு**: ஸ்டீஃவன் டெய்லர் என்பவர் உலகிலேயே மிக அதிக நீளமான நாக்குடைய மனிதர். இவருடைய நாக்கின் நீளமானது நாக்கின் நுனியில் இருந்து மூடிய வாயின் உதட்டின் நடுப்பகுதி வரை 9.5 செ.மீ ஆகும். ஆனிக்கா இர்ம்லர் என்னும் பெண்மணியின் நாக்கின் நீளம் 7 செ.மீ ஆகும்.
# உடல் சிலிர்ப்பு

**உடல் சிலிர்ப்பு** அல்லது **நடுக்கம்** என்பது தோலில் தானாக ஏற்படும் அசைவைக் குறிக்கிறது. உடல் வெப்பநிலை ஒரே சீராக இருக்க வேண்டி குளிா்காலத்தில் மனிதர் உடலே வெப்பத்தை உற்பத்தி செய்யும் (THERMOGENESIS) தன்மை பெற்றதாக உள்ளது. இது உடல் தசைகள் சுருங்கி விரிவடைந்து அதன்வழியாக வெப்பத்தை உருவாகிக்கொள்கிறது. இவ்வாறு உருவாக்கப்படும் வெப்பம் உடலின் வெப்பநிலையை சீராக பராமரிக்கத் தேவையானதாக இருக்கிறது. மனித தோலில் உள்ள ரோமக் கால்கள் அரக்ட்டாா் தசைகள் மூலம் இழுத்துக் கட்டப்பட்டுள்ளன. இந்தத் தசைகள் சுருங்குவதால் ரோமக் கால்கள் குத்திட்டு நிற்கின்றன. இதைத்தான் சிலிா்ப்பு என்கிறோம்.  

அட்ரினலின் என்ற ஹார்மோன் காரணமாகவும் உடலில் சிலிா்ப்பு ஏற்படுகிறது. இந்த ஹார்மோன் - பய உணா்ச்சி, திடீா்த் தாக்குதல் பாதுகாப்பு நடவடிக்கைகள் போன்றவற்றிக்கு அவசியமாகிறது. அட்ரினலின் இரத்தத்தில் அதிக அளவில் இருந்தாலும் சிலிா்ப்பு ஏற்படும்.
# சுய ஊனம்


**தற்பிரிவு** (Autotomy) அல்லது **சுய ஊனம்** என்பது  ஒரு விலங்கு தன்னைத் தானே ஊனத்துக்கு உள்ளாக்கும் ஒரு செயலாகும். பல்லி போன்ற உயிரினங்கள் தனது வால் பகுதியை எதிரியின் கவனத்தை திசைத் திருப்பும்வகையில் தானே துண்டித்து எதிரியை குழம்பவைத்து தப்பிப்பது ஒரு எடுத்துக்காட்டாகும். பல்லியின் வால் பகுதியிலுள்ள வால் முள்ளெலும்பு கடினப்படாத பகுதியாக உள்ளது. இது எளிதில் துண்டாகி விழுந்து விடும். துண்டாகி வால் துடிப்பதையே எதிாி உயிாி பாா்த்துக் கொண்டிருக்க பல்லி தப்பித்துக் கொள்ளும். பல்லிபோன்ற சில விலங்குகள் இழந்த உடல் பகுதியை மீண்டும் மீளாக்கத்தால் உருவாக்கும் திறன் கொண்டவையாக உள்ளன. பல்லியின் வெட்டப்பட்ட வால் மீண்டும் வளா்ச்சி பெறும். என்றாலும் இந்த வாலின் அமைப்பு முந்தைய உண்மையான வாலைப் போல் இருக்காது.
# அபோன்சோ டி அல்புகெர்க்கே



**அபோன்சோ டி அல்புகெர்கே** <small>அல்லது</small> **கோவாவின் பிரபு** (ஆங்கிலம்: *Afonso de Albuquerque, 1st Duke of Goa*; போர்த்துகீசியம்: *Afonso de Albuquerque*) என்பவர் போர்த்துகல் நாட்டின் அரசியலாளர்; பெரும்படைத் தலைவர்.  

15-ஆம் நூற்றாண்டில் வாழ்ந்தவர். போர்த்துகல் நாட்டின் கடல் தளபதிகள் ஒருவாராகச் சேவை செய்தவர். போர்த்துகேய இந்தியாவில் ஆளுநராகவும் பணிபுரிந்தவர்.  

## பொது

போர்த்துகீசிய ஆசிய சாம்ராஜியத்தை நிறுவுவதன் மூலம் இசுலாமை எதிர்த்துப் போராடுவது; கிறித்துவத்தைப் பரப்புவது; மசாலா நறுமணப் பொருள் வர்த்தகத்தைப் பாதுகாப்பது; ஆகிய நோக்கங்களுகு முன்னோடியான ஒரு போர்த்துகீசியப் பெரும் திட்டத்தை முன்வைத்தவர்.  

போர்த்துகல் நாட்டின் மறுமலர்ச்சிக்காகப் பாரசீக வளைகுடாவைத் தாக்கச் சென்ற முதல் ஐரோப்பியர் அபோன்சோ ஆவார். அதுவே அவரின் அவருடைய சாதனைகளில் முதன்மையாகக் கருதப் படுகிறது. அவரின் முதல் பயணத்தில் செங்கடலில் ஐரோப்பியக் கப்பற்படையை வழிநடத்தினார்.  

### மலாக்காவில் போர்த்துகேய ஆளுமை

இராணுவ, நிர்வாகப் பணிகளால்; ஓரே ஆண்டில் போர்த்துகல் நாட்டை தட்டி எழுப்பி பாதுகாத்தது; மத்திய கிழக்கு மற்றும் கிழக்கு ஓசியானியாவின் மசாலா நறுமணப் பொருள் பாதைகளைப் பாதுகாத்தது; போன்றவை அவரின் இதரச் சாதனைகளாகக் கருதப் படுகின்றன. இவரே கோவாவில் போச்சுகீசிய ஆட்சியை நிறுவியவர் ஆவார்.  

1510-ஆம் ஆண்டில் கோவாவைக் கைப்பற்றியது; மற்றும் 1511-ஆம் ஆண்டில் மலாக்காவைக் கைப்பற்றியது உட்பட பல போர்களில் போர்த்துகீசியப் படைகளை வழிநடத்திச் சென்றுள்ளார். மலாக்காவில் போர்த்துகேய ஆளுமைக்கு வித்திட்டவர் எனும் பெருமையையும் பெறுகிறார்.  

### இராணுவப் புத்திசாலித்தனம்

இவர் நேரடியாக ஈடுபட்ட பல மோதல்கள் இந்தியப் பெருங்கடலிலும், பாரசீக வளைகுடா பகுதிகளிலும் நடைபெற்றன. கடல்சார் வர்த்தகப் பாதைகளின் கட்டுப்பாட்டிற்காக, இந்தியாவின் கடற்கரைகளிலும் மோதல்கள் நடந்தன.  

போர்த்துகல் நாட்டின் வரலாற்றில், அந்த நாடு உலகளாவிய இராச்சியமாக மாறுவதற்கு அபோன்சோ டி அல்புகெர்க்கின் தொடக்கக் கால நடவடிக்கைகளே முக்கியமாகும். அவற்றில் அவரின் இராணுவப் புத்திசாலித்தனம் முதன்மை வகிக்கின்றது.  

அவரின் வாழ்க்கையின் கடைசி ஐந்து ஆண்டுகளில், நிர்வாகத் துறையில் அதிகமாய்க் கவனம் செலுத்தினார். அவர் போர்த்துகீசிய இந்தியாவின் இரண்டாவது ஆளுநராக செயல்பட்டது; இந்தியாவில் போர்த்துகீசிய ஆளுமைக்கு மிக முக்கியமானச் செயலாகக் கருதப் படுகிறது.  

### ஐரோப்பிய வர்த்தகப் பாதை

தாய்லாந்தில் அயூத்தியா இராச்சியம் *(Ayutthaya Kingdom);* மியான்மரில் அந்தாவதி இராச்சியம் *(Hanthawaddy Kingdom);* மற்றும் திமோர் மற்றும் மலுக்கு தீவுகள் (Moluccas) ஆகிய இடங்களில், தன் துணை அதிகாரிகளுடன் இணைந்து அரசதந்திர உறவுகளை ஏற்படுத்திக் கொள்ள பல பயணங்களை மேற்கொண்டார்.  

மிங் அரசமரபு *(Ming China)* சார்ந்த சீனாவுடன் ஐரோப்பிய வர்த்தகத்திற்கான பாதையை அமைத்துக் கொடுத்தார். எத்தியோப்பியா நாட்டுடன் *(Ethiopian Empire)* அரசதந்திர உறவுகளை ஏற்படுத்தவும் உதவினார்.  

## வாழ்க்கை வரலாறு

## மேற்கோள்
# லக்கிடி

**இலக்கிடி** என்று அழைக்கப்படும் இப்பகுதி மேல் பவானி அணையின் பின்புல நீர்தேக்கத்தில் சோலைகளும் புல்வெளிகளும் கலந்து அமைந்துள்ளது. இயற்கையை ஆர்வலர்களுக்கு இது மிகவும் பிடித்தமான இடமாகும்.  

## புல்வெளி
புல்வெளிகள் இயற்கைச் சூழலில் தவிர்க்க இயலாத ஒரு முதன்மை கூறாகும். ஏனெனில் தரம் குன்றிய நிலப்பகுதிகளைச் சீரமைத்து அழகிய இடமாக மாற்றியமைப்பதில் புல்வெளி என்பது முதன்மை பங்களிக்கிறது.  
இலக்கிடியில் காணப்படும் புல்வெளிகள் இப்பகுதியில் பெய்யும் மழைநீரையும் ஈரப்பதத்தையும் ஈர்த்து வைத்துக்கொள்கின்றது. அவற்றைச் சிற்றோடைகளாக மாற்றி ஆறுகள் உருவாக காரணமாக இருக்கின்றது. இலக்கிடி அமைதியும், பசுமையும் நிறைந்த இடமாக அமையப்பெற்றுள்ளது.
# கே. கே. வேணுகோபால்


**கே. கே. வேணுகோபால்** (Kottayan Katankot Venugopal 1931) இந்தியாவின் மூத்த வழக்கறிஞர் ஆவார். முகுல் ரோகத்கி ஒய்வு அடைந்ததை அடுத்து,  
2017 சூன் 30 அன்று இந்தியாவின் 15 ஆவது அட்டர்னி செனரலாக இவர் பதவியேற்றார். இவர் பத்ம பூசண், பத்ம விபூசண் விருதுகள் பெற்றவர் .  

## வாழ்க்கைக் குறிப்புகள்

இவருடைய தந்தை எம்.கே. நம்பியார் புகழ் வாய்ந்த வழக்கறிஞர். வேணுகோபால் சென்னையில் உள்ள கிறித்தவக் கல்லூரியிலும் பெல்காமில் உள்ள ராசா லக்கம்கவுடா சட்டக் கல்லூரியிலும் படித்தார். வேணுகோபால் தொடக்கத்தில் சென்னை உயர்நீதி மன்றத்தில் வழக்கறிஞர் பணியைச் செய்தார். 1960 களில் தில்லி உச்சநீதி மன்றத்தில் வழக்கறிஞராகப் பதிவானார். பின்னர் உச்சநீதி மன்ற மூத்த வழக்கறிஞர் என்ற தகுதி ஏற்பட்டது. 1977 இல் மொரார்சி தேசாய் பிரதமராக இருந்தபோது கூடுதல் சொலிசிட்டர் செனரல் என்ற பதவியில் அமர்த்தப்பட்டார்.  

## கையாண்ட வழக்குகள்

- அயோத்தி இராமர் கோவில் சிக்கலில் உத்தரப்பிரதேச அரசின் சார்பாக உச்சநீதி மன்றத்தில் வாதாடினார்.
- தேசிய நீதியியல் அமர்த்தல் கமிசன் சட்டத்தின் வழக்கில் மத்தியப்பிரதேச அரசின் சார்பில் வாதாடினார்.
- இரண்டாம் தலைமுறை அலைக்கற்றை முறைகேடு வழக்கில் உச்சநீதி மன்றத்தில் சிபிஐ மற்றும் நடுவண் அமலாக்கத்துறை சார்பாக வாதம் செய்தார்.
- பாரதிய சனதா கட்சியின் மூத்த தலைவர் எல். கே. அத்வானி மற்றும் சிலரின் சார்பாக அயோத்தி இராமர் கோவில் இடிப்பு குற்றவழக்கில் வாதாடினார்.
- சேது சமுத்திரக் கால்வாய்த் திட்டம் தொடர்பான வழக்கிலும் ஆசராகி வாதாடினார்.
- பி.ஜே.தாமசு என்பவர் முதன்மைக் கண்காணிப்பு கமிசனர் பதவியில் நடுவணரசால் அமர்த்தம் செய்யப்பட்டபோது அதை எதிர்த்து தொடுக்கப்பட்ட வழக்கில் அவர் சார்பாக வேணுகோபால் ஆசராகி வாதாடினார்.
- தண்டி சுவாமி சிறி வித்யானந்த பாரதிஜி சார்பாகவும் தமிழ்நாட்டு முதலமைச்சர் செயலலிதா சார்பாகவும் 2008 இல் சேது சமுத்திர திட்டத்தை எதிர்த்தும் உச்சநீதி மன்றத்தில் வாதாடினார்.

## கருத்துகள்

- உச்சநீதி மன்றத்தில் கொண்டுவரப்படும் மிகச் சிக்கலான வழக்குகளில் வேணுகோபாலின் கருத்துகள் கேட்கப்படுகின்றன.
- இந்திய நீதித்துறையில் சீர்திருத்தங்கள் கொண்டுவருதல் தேவை என்று இவர் சொல்லி வருகிறார்.
- அண்மையில் கொல்கத்தா உயர்நீதி மன்ற நீதிபதி சி.எஸ்.கர்ணனுக்கு ஆறு மாதச்சிறைத் தண்டனையை உச்சநீதி மன்றம் அளித்ததற்கு மாறாக வேணுகோபால் தம் கருத்தை அறிவித்தார்.
- நேபாளம் பூடான் ஆகிய நாடுகள் தமது அரசியல் சட்டங்கள் வரைவுக்காக வேணுகோபாலின் சட்ட அறிவையும் அனுபவத்தையும் பெற்றுப் பயன் அடைந்தன.

## மேற்கோள்
# டலெரானோல்



**டலெரானோல்** ( TALERANOL) (INN(International Nonproprietary Name) , யுசான்(United States Adopted Name)) (உருவாக்கக் குறியீடு பெயர் P-1560) அல்லது β- ஜீலாலனல் என அறியப்படும் டெரானோல், சந்தைப்படுத்தப்படாத பருவகமல்லாத செயற்கை பெண்பால் சுரப்பு மருந்தாகும். இது ஃபுசேரியம் தாவர இனத்தில் காணப்படும் இலாக்டோன் அமில குழுவினைச் சார்ந்தது ஆகும். [2] இது செரனோல் (α-zearalanol) β எப்பிமெர் சார்ந்த முதன்மை வளர்சிதை மாற்றப் பொருளாகும், ஆனால் குறைவான உயிரியல் செயல்பாட்டையே கொண்டதாகும். [1] [3]
# நத்தைகளைக் கொன்ற பீரங்கிகள் (புதினம்)


**நத்தைகளைக் கொன்ற பீரங்கிகள்** என்பது ந. கோபி என்பவரால் எழுதப்பட்ட புதினம் ஆகும். இதை தடாகம் பதிப்பகம் 2016ஆம் ஆண்டு வெளியிட்டிருக்கிறது.  

## விமர்சனம்
2016ஆம் ஆண்டின் கவனிக்கப்படத்தக்க 15 புத்தகங்களுள் ஒன்றான மிக முகாமையான புத்தகமாக விகடன் இந்நூலைக் குறிப்பிட்டுள்ளது. ஊடகவியலாளர் குணசேகரன், முப்பது ஆண்டுகளுக்கு முந்தைய வட தமிழகத்தில் என்ன மாதிரியான சமூக மாற்றங்கள் நிகழ்ந்தன மற்றும் அங்கிருந்த விளிம்புநிலை மக்களின் வாழ்வியல் போராட்டங்கள் குறித்தான பதிவுகளை சொல்கிறது என  இந்த புத்தகத்தைப் பற்றி குறிப்பிடுகிறார்.  

## ஆசிரியர்
இந்நூலின் ஆசிரியர் கோபி சென்னையை அடுத்துள்ள மீஞ்ஞூரில் வசித்து வருகிறார்.  

## நாவலின் கதை
சென்னையின் ஒரு பள்ளியில் சிறுமிக்கு நத்தையை வரைந்து வருதல் வீட்டுப்பாடமாகக் கொடுக்கப்படுகிறது. நத்தையை நேரில் கண்டறியாத குழந்தை தன் அம்மாவிடம் நத்தையை வரைந்து தருமாறு சொல்கிறது. அவளின் அம்மாவும் நத்தையை நேரில் கண்டறியாதவள் ஆகையால் தனமனதில் உள்ளவாறு வரைகிறாள். அதைப்பார்த்த சிறுமியின் தந்தை வரையப்பட்ட நத்தையானது நத்தை போலல்லாமல் சங்குசக்கரம் போல் உள்ளதெனக் கூற சிறுமியின் அம்மா, தான் நத்தையை நேரில் பார்த்தறியாததைக் கூற சிறுமி நத்தையை நேரில் பாரக்க ஆசைப்படுகிறார். தன் சிறுவயதில் தன் கிராமத்தில் நத்தைகளை மிகுதியாக இருந்ததையும் நத்தைகளை சமைத்து உண்பது தங்கள் உணவுப்பழக்கமாக இருந்துள்ளதையும் நினைவுகூர்ந்து முப்பது ஆண்டுகளுக்கு முற்பட்ட தன் கிராமத்து விளிம்புநிலை மக்களுடனான வாழ்வை மிக யதார்த்தமாக இருந்தது இருந்தபடி அவர்களின் வாழ்வியற்கூறுகளை மிக அழகாக மக்களின் வட்டார மொழியில் விவரிக்கின்றார்.
# குமரன்குன்றம் பாலசுப்ரமணியர் கோயில்



**குமரன்குன்றம் பாலசுப்ரமணியர் கோயில்** என்பது தமிழ்நாடு மாநிலத்தில் காஞ்சிபுரம் மாவட்டத்தில் குமரன்குன்றத்தில் அமைந்துள்ள ஒரு முருகன் கோயில் ஆகும்.  

கடல் மட்டத்திலிருந்து சுமார் 67 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள், ஆகும்.  

## தல பெயர்கள்

குமரனாகிய முருகன் குடியிருக்கும் குன்றம் என்பதால் "குமரன் குன்றம்" என்று அழைக்கப்படுகிறது.  

இந்த ஆலயத்தின் மூலவர் சுவாமிநாத சுவாமி என்றும் பாலசுப்ரமணியர் என்றும் அழைக்கப்படுகிறார். அதனால் கோயில் குமரன்குன்றம் பாலசுப்ரமணியர் கோயில் என்றும், குமரன்குன்றம் சுவாமிநாத சுவாமி கோயில் என்றும் அழைக்கப்படுகிறது. இத்தலம் தக்சன சுவாமிமலை எனவும் அழைக்கப்படுகிறது.  

## ஐஸ்வர்ய முருகன்
மூலவர் வடக்கு நோக்கி அருள்பாலிக்கிறார். மூலவர் சுவாமிநாதர், கையில் தண்டம் வைத்து பால வடிவில் காட்சி தருகிறார். இவரது பீடத்திலும், சன்னதி எதிரிலும் யானை வாகனம் இருக்கிறது. உற்சவர் சுப்பிரமணியர் வள்ளி, தெய்வானையுடன் காட்சி தருகிறார்.  

## விழாக்கள்
- ஆடி மற்றும் தை கிருத்திகை,
- திருக்கார்த்திகை,
- தைப்பூசம்,
- பங்குனி உத்திரம் ஆகிய நாட்களில் சுவாமிமலையை கிரிவலம் வருகிறார்.
- சித்திரை மாதப் பிறப்பின்போது இங்குள்ள 120 படிகளுக்கு சிறப்பு பூஜை நடக்கிறது. அன்று சுவாமி ஊஞ்சலில் எழுந்தருளுவார்.

## கோவில் திறக்கும் நேரம்
காலை 6.30 மணி முதல் 11 மணி வரை, மாலை 4.30 மணி முதல் 8.30 மணி வரை திறந்திருக்கும்.  

## தல வரலாறு
குன்று இருந்த இடத்தினைக் கண்டு காஞ்சிப்பெரியவர் சந்திரசேகர சரசுவதி இக்குன்றில் முருகன் கோயில் அமையும் என்றார். அவ்வாறே சில பக்தர்கள் குன்றை சீர்படுத்திய போது வேல் கிடைத்தது. அதனை வைத்து வழிபாடு செய்தனர்.  

மூலவருக்கு சுவாமிநாதன் என்று பெயரிட்டுள்ளனர்.  

## ஆதாரங்கள்
# இந்திய நாணயக் கழகம்

**இந்திய நாணயக் கழகம்** அல்லது **புல்லர் குழு** (*Indian Currency Committee*) இது, இந்தியாவின் நாணயச் சூழலை ஆய்வு செய்ய 1898 ஆம் ஆண்டு ஏப்ரல் 29 அன்று பிரித்தானிய அரசால் நியமிக்கப்பட்ட ஒரு அரசாங்கக் குழுவாகும். 1892ஆம் ஆண்டு வரை, வெள்ளி இந்திய நாணயத்திலும் அடிப்படையாக இருந்தது. 1892ஆம் ஆண்டில், இந்திய அரசாங்கம் "இந்திய வெள்ளி நாணயங்களை வெள்ளிக்கு திருப்புவதற்காக" தனது நோக்கத்தை அறிவித்தது, 1893ஆம் ஆண்டில், இந்த கொள்கை நடைமுறைக்கு வந்தது. தங்க நாணயத்தை அடிப்படையாகக் கொண்ட இந்திய ரூபாய் மற்றும் ரூபாயின் அதிகாரப்பூர்வ பரிமாற்ற விகிதம் பிரித்தானிய இறையாண்மைக்கு 15 ரூபாயில் அல்லது 1 ஷில்லிங் மற்றும் ரூபாய்க்கு 4 பென்ஸ் ஆகியவற்றின் அடிப்படையில் அமைக்கப்பட வேண்டும் என்று குழு பரிந்துரைத்தது. பிரித்தானிய ஏகாதிபத்திய அரசு ஜூலை 1899 இல் கமிஷனின் பரிந்துரையை ஏற்றுக்கொண்டது.  

வெள்ளி நாணயத்தை கைவிடும்படி அரசாங்கத்தின் நடவடிக்கை தங்கம் மீதான தங்கத்தின் மதிப்பின் உறவினர் வீழ்ச்சியால் உந்தப்பட்டது, தங்கம் மற்றும் தங்க அடிப்படையிலான நாணயங்களுக்கு (பிரித்தானிய இறையாண்மை போன்றவை) எதிராக ரூபாயின் சரிவு ஏற்பட்டதற்கு வழிவகுத்தது. வெள்ளி வருடாந்த உலகளாவிய உற்பத்தியில் நான்கில் ஒரு பங்கை இந்தியா இறக்குமதி செய்து வருகிறது, அதன் நாணய வழங்குதல் தேவைகளை பூர்த்தி செய்வதற்காக. வெள்ளி படிப்படியாக நாணயத்தின் அடிப்படையாக உலகளாவிய ரீதியில் கைவிடப்பட்டதாக சில வர்ணனையாளர்கள் குறிப்பிட்டனர், மெக்ஸிகோ (வெள்ளி ஒரு பெரிய தயாரிப்பாளர்), அமெரிக்கா, மற்றும் இந்தியா. தங்கத்தின் தரத்திற்கு இந்தியாவின் நகர்வுடன், வெள்ளி தரநிலை குறிப்பிடத்தக்க ஆதரவாளரை இழந்தது.  

## பிற செய்தி
குழுவின் தலைவரான சர் ஹென்றி போவ்லர் (பின்னர் விஸ்கான் பௌலர்) தலைமையேற்றார் மேலும் அடிக்கடி **புல்லர்** குழுவாக குறிப்பிடப்பட்டார். இதன் இறுதி பரிந்துரை **புல்லர் குழு** அறிக்கையாகவும் குறிப்பிடப்படுகிறது.  

## மேற்கோள்
# பீனிக்ஸ் புசில்லா


**பீனிக்ஸ் புசில்லா** (*Phoenix pusilla*) அல்லது **சிலோன் பேரீச்சம்பழம்** அல்லது **மாவுப் பனை** என்பது பனைக்குடும்பத்தில் பூக்கும் தாவர இனமாகும். இது தென்னிந்தியா மற்றும் இலங்கையிலும் (முன்னர் சிலோன்) காணப்படுகின்றது. இவை தாழ்நிலங்களிலும், மலைகளிலும், மலைகளிலும் காணப்படுகின்றன. 5 மீட்டருக்கு மேல் உயரம் இல்லாத இந்த இனம் பொதுவாக ஒற்றை தண்டுடன் இருக்கும் ஆனால் கொத்துகள் இயற்கையாகவே நிகழ்கின்றன. 25 செ.மீ. விட்டத்தில் தண்டுகள் தனித்தனியான இலை-அடிப்படை வடுகளால் மூடப்பட்டிருக்கும். அவற்றின் தனித்துவமான தண்டுகள் அவற்றை சாகுபடியில் பிரபலமாக்கியுள்ளன. இவர் வறட்சியைத் தாங்கிக் கொண்டு மெதுவாக வளரும்.  

இலங்கையில் இது *இங்கி-காஹா* என்று அழைக்கப்படுகிறது. இந்த பெயர் பெரும்பாலும் இந்தியாவிலிருந்து பெறப்பட்டது.  

## மருத்துவ குணங்கள்
தாவரத் தொடை நீக்கம், பிட்டா, எரியும் உணர்வு, காய்ச்சல், இதயப் பற்றாக்குறை, வயிற்றுப் புண் மற்றும் பொதுவான பலவீனம் ஆகியவற்றை ஊக்கப்படுத்துகிறது.
# கொம்பு குருத்து நீக்கல்


**கால்நடைகளுக்கு கொம்பு குருத்து நீக்குதல்** (Livestock dehorning) என்பது கொம்பு உருவாக்கும் செல்களை அழிப்பதாகும். பொதுவாக மாடுகளுக்கு அவை கன்றாக இருக்கும்போதே கொம்பு குருத்தை தீய்த்து கொம்பு வளராமல் தடுக்கப்படுகிறது. கொம்பு குருத்தை நீக்க பல வழிகளை கடைபிடிக்கப்படுகின்றன, இவற்றில் பல சாதகங்களும் பாதகங்களும் உள்ளன. பொதுவாக கால்நடைகளின் கொம்பு குருத்தை இரசாயணங்கள் அல்லது சூடான இரும்பை பயன்படுத்தி நீக்கப்படுகிறது. சூடான இரும்பு கொண்டு தேய்ப்பதே சாதாரணமாகக் கையாளப்படும் முறையாக இருந்தாலும் அது மிகவும் வலி ஏற்படுத்தக் கூடியது. மின்சார கொம்பு சுடும்கருவியைப பயன்படுத்தி கொம்பு குருத்து நீக்குதலும் செய்யப்படுகிறது, இதில் மிக அதிகமான வெப்பம் பயன்படுத்தும்போது குருத்துக்குக் கீழ் உள்ள எலும்புகள் பாதிப்படையும் வாய்ப்பு உள்ளதால் கவனமாக செய்யவேண்டும்.  

## கொம்பு குருத்து நீக்கும் முறை
கொம்பு குருத்து நீக்குவதற்கான சரியான பருவம் பதினைந்து நாட்கள் முதல் ஒரு மாத வயதுடைய கன்றுகள். முதலில் கொம்பு தோன்றும் இடத்தை அடையாளம் கண்டு அதனை சுற்றியுள்ள முடியை அப்புறபடுத்த வேண்டும் . நோவோகேன் 2 சத மருந்தை முடி வெட்டப்பட்ட இடத்தில் செலுத்தி உணர்ச்சியற்றதாக்க வேண்டும் . பின்பு மின்சாரத்தால் சூடாக்கபட்ட கொம்பு சுடும் கருவியை கொண்டு அடி குருத்தை கருக்கவேண்டும். பின்னர் காயத்திற்கு ஒரு வார காலத்திற்கு களிம்பு இட்டு புண்ணை ஆற்ற வேண்டும்.  

## கொம்பு குருத்து நீக்குதலின் நன்மைகள்
1. . கால்நடைகள் ஒன்றுடன் ஒன்று சண்டையிடும் பொழுது காயம் ஏற்படாமல் தவிர்க்கலாம்.
1. . வெவ்வேறு திசையில் கொம்புகள் வளர்வதை தவிர்க்கலாம்.
1. . பண்ணையில் உள்ளவர்கள் எளிதாக பயமின்றி கால்நடைகளை பராமரிக்கலாம்.
1. . கால்நடை உட்கொள்ளும் உணவின் ஒரு பகுதி இந்த கொம்பு வளர்ச்சியில் செலவிடப்படுவதை தடுக்கலாம்.
# கோட்டயம் புஷ்பநாத்

**புஷ்பநாதன் நாடார்(**Kottayam Pushpanath ) இவரது புனைப்பெயரான கோட்டயம் புஷ்பநாத் என்ற பெயரில் பரவலாக அறியப்பட்டுள்ளார்**.** மலையாள மொழியில் துப்பறியும் புதினங்கள் எழுதும் எழுத்தாளர்களில் மிகவும் குறிப்பிடத்தக்கவராவார்.  

## ஆரம்பகால வாழ்க்கை
புஷ்பநாதன் எனும் இயற்பெயர் கொண்ட இவர் சத்யநேசன் மற்றும் ரச்சேல் தம்பதியினருக்கு மகனாக கோட்டயத்தில் மே 14,1937இல் பிறந்தார்.கோட்டயத்தில் உள்ள நல்ல மேய்ப்பன் பள்ளி மற்றும் எம்டி குருத்துவப் பள்ளியில் பள்ளிப் படிப்பை முடித்த இவர் கேரளப் பல்கலைக் கழகத்தில் வரலாற்றுப் பிரிவில் பட்டம் பெற்றார். டிடிசி பட்டம் பெற்ற பிறகு கோழிக்கோடில் உள்ள கோடியாத்தூர் பள்ளியில் ஆசிரியராக பணியில் சேர்ந்தார்.பின்னர், வரலாற்று ஆசிரியராக கள்ளர்குட்டி, தேவிகுளம்,காரபுழா, நாட்டகோம் மற்றும் கோட்டயம் மருத்துவக் கல்லூரியில் பணியாற்றினார்.  

## எழுத்து வாழ்க்கை
எம்டி குருத்துவப் பள்ளியில் பயின்ற போது பள்ளி இதழுக்காக "திரமலா (அலைகள்)" எனும் சிறுகதையினை எழுதினார். சுவன்னா மனுசியன் எனும் அறிவியல் புனைகதையினை 1968இல் வெளியிட்டார். இவரது புதினம் சூர்ப்பனகை தமிழில் தொடராக வெளியானது. பிராம் இசுட்டோகரின் "*டிராகுலா*" மற்றும் ஆர்தர் கொனன் டொயிலின் *தி ஹௌண்ட் ஆஃப் தெ பேஸ்கர்வில்லே* ஆகிய நூல்களை மலையாளத்தில் மொழிபெயர்த்தார். இவரது *பிரம்மராக்சாஸ்* மற்றும் *சுவன்னா அன்கி* ஆகிய இரு புதினங்களை அடிப்படையாக வைத்து மலையாளத்தில் திரைப்படங்கள் வெளியாகின.  

## தேர்ந்தெடுக்கப்பட்ட படைப்புகள்

- *டெவில்*
- *ராஜராஜேசுவரி*
- *ஓவர் பிரிட்ஜ்*
- *ஆசியாவில் டிராகுலா*
- *ஒரு நர்த்தகின் மரணம்*
- *டயல் 0003*
- *டெவில்ஸ் கார்னர்*
- *டைனோசரஸ்*
- *லெவல் கிராஸ்*
- *ஹிட்லரின் ஸ்கல் *
- *தீமோர் ஸ்கல் *
- *மர்டர்*
- *பிளேடு*
- *நெப்போலியன் ப்ரிதிமா (நெப்போலியன் சிலை) சிம்ஹம்* (சிங்கம்)
- *மர்டர் கேங்*
- *சிவப்பு கயறு (ரெட் ரோப்)*
- *புராஜக்ட் 90*
- *கிங் கோப்ரா*
- *ஜீப்*
- *கருடண்*
- *தேவநர்த்தகி*
- *டெட் லாக்*
- *அவன் வருனு*
- *கணினி பெண்*
- *டிடெக்டிவ் மார்சின் பீகாரஸ்த்வம்*
- *ஜரசந்தா*
- *சீகரட்*
- *டெட்லி ஹாட் *
- *பெர்முடா முக்கோணம்*

## வெளிஇணைப்புகள்
- Malayalam-authors
- The Hindu reference
- Books by Mr.Pushpanath
- ebooks by Kottayam Pushpanath from Pustaka
# சிர்கோனியம் டெட்ராபுளோரைடு



**சிர்கோனியம் (IV) புளோரைடு, **ZrF<sub>4 </sub> என்ற மூலக்கூறு வாய்பாட்டை உடைய ஒரு கனிம வேதிச் சேர்மம் ஆகும். இச்சேர்மம் ZBLAN எனப்படும் புளோரைடு கண்ணாடியின் ஒரு பகுதிப் பொருளாகும். இச்சேர்மம் தண்ணீரில் கரையாத தன்மை உடையது. இச்சேர்மம், புளோரோசிர்கோனேட் கண்ணாடிகளின் முக்கியமான பகுதிப்பொருளாகவும் உள்ளது.  

ZrF<sub>4</sub> சேர்மத்திற்கு மூன்று படிக நிலைகள் அறியப் பட்டுள்ளன. அவை, α (ஒற்றைச் சாய்வு), β (நான்முகி, பியர்சன் குறியீடு tP40, தளவெளிக்குழு P42/m, எண். 84) மற்றும் γ (அறியப்படாத வடிவம்). β மற்றும் γ நிலைகள் நிலைத்தன்மையற்றவையாகவும், மேலும் 400&nbsp;°செ வெப்பநிலையில், மீண்டும் மாற இயலாத மாற்றத்தின் மூலம் α வடிவம் அல்லது நிலைக்கு மாற்றமும் அடைகின்றன.  

வடித்திறக்கல் அல்லது பதங்கமாதல் முறையைப் பயன்படுத்தி சிர்கோனியம் புளோரைடை துாய்மைப்படுத்தலாம்.  

தவிர்க்கப்பட வேண்டிய நிலைகள் மற்றும் பொருட்கள்: ஈரப்பசை, செயலுறு உலோகங்கள், காடிகள் மற்றும் ஆக்சிசனேற்றிகள்.  

## பயன்கள்
- உலோக உற்பத்தி போன்ற ஆக்சிசனுக்கு எளிதில் துலங்கக்கூடிய வினைகளில் சிர்கோனியம் புளோரைடானது, சிர்கோனிய மூலமாகப் பயன்படுகிறது.
- சிர்கோனியம் புளோரைடு மற்ற புளோரைடுகளுடன் கலந்தத கலவையில் உருகிய உப்பு உலைகளில் குளிர்விப்பானாகப் பயன்படுகிறது.
- சோடியம் புளோரைடுடனான கலவையில் இது உயர் வெப்பநிலை உலைகளுக்கான தனித்துவமிக்க குளிர்விப்பானாகப் பயன்படுகிறது.
- யுரேனியம் உப்புடனான கலவையில் சிர்கோனியம் புளோரைடானது, உருகிய உப்பு உலைகளில், எரிபொருள் குளிர்விப்பானின் ஒரு பகுதிப்பொருளாகப் பயன்படுகிறது.
- சோடியம் புளோரைடு, சிர்கோனியம் புளோரைடு மற்றும் யுரேனியம் டெட்ரா புளோரைடு கலந்த கலவை  (53-41-6 மோல்.%) வானுார்தி உலை சோதனையில் குளிர்விப்பானாகப் பயன்படுகிறது.
- லித்தியம் புளோரைடு, பெரிலியம் புளோரைடு, சிர்கோனியம் புளோரைடு மற்றும் யுரேனியம்-233 டெட்ராபுளோரைடு  ஆகியவற்றின் கலவை உருகிய உப்பு உலை சோதனையில் பயன்படுகிறது.(தோரியம் எரிபொருள் சுழற்சி உலைகளில் யுரேனியம்-233 பயன்படுகிறது)
# காது அடையாள வில்லை

.]]  
கால்நடைகளுக்கு அடையாள வில்லை (Ear tag) இடுதல் எப்பது கால்நடைகளை பல்வேறு காரணங்களுக்காக அடையாளம் காண பயன்படுத்தும் ஒரு முறையாகும். கால்நடைகளை அடையாளம் காண்பதற்காக இயற்கை அடையாளங்கள் மட்டுமின்றி செயற்கையாக பல்வேறு முறைகளில் கண்டு கொள்ளப்படுகிறது. அவை பச்சை குத்துதல், சூடு போடுதல், காதுவில்லைகள் பொருத்தல், கழுத்து பட்டைகளை அணுவித்தல், வர்ணம் பூசுதல், கொம்பு மற்றும் குளம்புகளில் எண்கள் பொறித்தல், காதுகளை கத்தரித்தல் போன்றவைகளாகும். பொதுவாக காதுகளில் வில்லை பொருத்தும் முறை பரவலாக பின்பற்றபடுகிறது.  

## அடையாள வில்லை இடும் முறை
கால்நடைகளின் இடது காதை சுத்தபடுத்தி துளையிடும் கருவியை கொண்டு துளையிட்டு பித்தளை அல்லது பாலியூரித்தேன் பிளாஸ்டிக்கினால் ஆன வில்லைகளை பொருத்தப்படுகிறது.
# புள்ளிச் செங்கால் உள்ளான்


**புள்ளிச் செங்கால் உள்ளான்** (*Spotted red shank*)(*திரிங்கா எரித்ரோபசு*) என்பது இசுகோலோபாசிடே என்ற பறவை குடும்பத்தில் உள்ள ஒரு கரையோரப் பறவை சிற்றினம் ஆகும். இப்பறவையின் பேரினப் பெயர் *திரிங்கா* என்பது ஆற்று உள்ளானுக்கு கொடுக்கப்பட்ட பெயராகும்; சிற்றினப்பெயரான  *எரித்ரோபசு* என்பது பண்டைய கிரேக்கச் சொல்லான *எருத்ரோசு*, என்பதிலிருந்து பெறப்பட்டதாகும். இதற்கு, "சிவப்பு", என்றும் *போசு*, என்பது"கால்" என்றும் மொத்தத்தில் செங்கால் எனப் பொருள்படும்.  

## பரவல்
புள்ளிச் செங்கால் உள்ளான் வட ஸ்காண்டிநேவியா, வட ஆசியப் பகுதிகளில் இனப்பெருக்கம் செய்து குளிர் காலத்தில் பிரித்தானியத் தீவுகளின் தென் பகுதி, பிரான்சு, மெடிட்டரினியன் பகுதி, வெப்ப மண்டல ஆப்பிரிக்கா மற்றும் ஆசியப் பகுதிகளுக்கு வலசை போகிறது. இந்தியாவிற்கு, குறிப்பாக தமிழகத்திற்கு வலசை வரும் இப்பறவை, தமிழகத்தின் வட பகுதிகளில் அவதானிக்கப்பட்டுள்ளது.  

## களக்குறிப்புகள்

இது 29 முதல் 32 செ.மீ. நீளமுடையது. இதனுடைய எடை 121 முதல் 250 கிராம் வரை இருக்கும். அலகு முடியும் இடமும் கால்களும் சிகப்பாக இருக்கும். இதன் அலகு பவளக்காலியின் அலகை விட நீளமாக இருக்கும். இனப்பெருக்கம் இல்லாத காலத்தில் இறக்கையின் மேல் புறம் வெளுத்த சாம்பல் நிறத்திலும் கீழ் புறம் பவளக்காலியை விட சற்று வெண்மையாகவும் காணப்படும். ஆனால் இனப்பெருக்க காலத்தில் (முக்கியமாக) கீழ்ப்பாகங்கள் கருப்பாக இருக்கும். டூ யிக் என்ற வேறுபட்ட சத்தத்துடன் பறந்து போகும்.
# த சிகார்லட் பிம்பர்னல்


**த சிகார்லட் பிம்பர்னல்** (*The scarlet pimpernel*) என்பது பரோனசு ஓர்க்சி என்பவரால் தொடராக எழுதப்பட்ட வரலாற்று கற்பனை வாய்ந்த முதல் புதினமாகும், இது எழுதப்பட்ட காலமானது தீவிரவாதம் மேலோங்கியிருந்த பிரென்சு புரட்சியின் ஆரம்ப காலமாகும், 1905-ம் ஆண்டு வெளியிடப்பட்டது. இந்த புதினமானது முதலாவதாக நாட்டிங்காம் 1903-களில் ஓர்க்சி இதே பெயரில் அரங்கேற்றிய  மேடை நாடகத்திற்கு நல்ல வரவேற்பு பெற்ற பிறகு 1905 களில் இயற்றப்பட்டதாகும்.
# பட்டீஸ்வரம்


**பட்டீஸ்வரம்** (Patteeswaram) இந்தியாவின், தமிழ்நாட்டின், தஞ்சாவூர் மாவட்டத்தில் உள்ள கும்பகோணத்தில் இருந்து 8 கி. மீ தொலைவில் உள்ள கிராமமாகும். இந்து தெய்வீக புராணத்தில் கோமாதா (காமதேனு) வின் கன்றுவின் பெயரால் இந்த கிராமம் *பட்டி* (நந்தினி என்றும்) என்று அழைக்கப்படுகிறது.  

## பட்டிஸ்வரம்  கிராமம்

| மக்கள் தொகை | 16,000 |  |
| --- | --- | --- |
| போக்குவரத்து வகை | பேருந்து |  |
| மாவட்டத்தில் இருந்து

பயண நேரம் | 2 மணி நேரம் |  |
| மாவட்ட இருந்து தூரம் | 50&#x20;கி. மீ. |  |
| RBH இருந்து | 8&#x20;கி. மீ. |  |
| Tributary | முடிகொண்டான் |  |
| ஆண்களின் முக்கிய தொழில் | விவசாயம் |  |
| பெண்களின் முக்கிய தொழில் | விவசாயம் |  |
| பண்ணை மூலம் வருமானம் | நெசவு, பட்டு சேலைகள் |  |
| செலவு நிலம் | ரூ. 1,200,000 |  |
| பயிர்கள் | நெல், கரும்பு, தேங்காய் |  |
| பயிர் சுழற்சிகள் | 2 |  |
| பள்ளியின் தூரம் | 0.5&#x20;கி. மீ |  |
| பள்ளியில் மாணவர்கள் எண்ணிக்கை | 1,800 |  |
| ஆசிரியர்கள் எண்ணிக்கை | 40 |  |
| மருத்துவமனை | 4 |  |
| மருத்துவர்கள் | 3 |  |
| PHC உள்ள கிராமம் | ஆமாம் |  |
| மருந்தகம் எண்ணிக்கை | 2 |  |
| மருத்துவமனை தூரம் | 8&#x20;கி. மீ. |  |
| வட்டிக்கு கடன் கொடுப்பவர்கள் விதிக்கும் வட்டி விகிதம் | 4% |  |
| சுய உதவிக் குழுக்கள் | 60 |  |
| வாடகைக்கு கடை | 1,500 |  |
| அரசு திட்டங்கள் வாய்ப்பு | NREGS | } |

## கோவில்கள்
- பட்டீஸ்வரர் கோவில்
- சுவாமி சக்திவனீஸ்வரா கோவில்

மற்றொரு முக்கிய கோயில் இங்கு உள்ளது:  

## வெளி இணைப்புகள்

- Utthiramerur - Town with inscriptions about Cholas internal administration and election process
- District Development Authority,Thanjavur
# தொன் போஸ்கோ மேல்நிலைப்பள்ளி, வரதராஜன்பேட்டை

**தொன் போஸ்கோ மேல்நிலைப்பள்ளி, வரதராஜன்பேட்டை** என்பது தமிழ்நாட்டின், அரியலூர் மாவட்டம், வரதராஜன்பேட்டையில் உள்ள ஓரு மேல்நிலைப் பள்ளியாகும். இப்பள்ளியானது கிராமப்புற மாணவர்களின் எழுத்தறிவின்மையை போக்கவும் தரமான கல்வியை அளிக்கும் நோக்கத்துடனும் 1964 ஆம் ஆண்டு சலேசியன்சபையினரால் (Salesians of Don bosco) தொடங்கப்பட்டது. இப்பள்ளியானது * உமது ஒளி ஒளிர்வதாக* (Let your light shines) என்ற பொன் மொழியினை தாரகமந்திரமாகக் கொண்டு செயல்பட்டு வருகிறது.  

இது தரமான கட்டடம், நூலகம், பரந்த விளையாட்டு மைதானம், தொழில்நுட்ப வசதிகள் போன்றவற்றை கொண்டுள்ளது. நெறிமுறை கல்வி மற்றும் மதிப்பு கல்வி (Ethical and Values) ஆகியவற்றிற்கு முக்கியத்துவம் கொடுத்துவரும் இப்பள்ளியானது 2014 ம் ஆ‌ண்டு தனது பொன்விழா கொண்டாட்டத்தை நிறைவு செய்தது. இங்கு புனித தொன் போஸ்கோ அவர்களால் அன்று இளைஞர்களுக்காக உருவாக்கப்பட்டு செயல்படுத்தப்பட்ட செபகூடம் என்று அழைக்கப்படும் ஆரட்டரி (oratory ) இன்றும் தொடர்ந்து செயல்பட்டு வருவது குறிப்பிடத் தக்கது ஆகும்
# கழுத்து நிரம்பிய பல்லி


**கழுத்து நிரம்பிய பல்லி** (The frilled-neck lizard மேலும் frilled lizard, frilled dragon frilled agama) என்று அழைக்கப்படுவது ஒரு பல்லி இனம் ஆகும். இது பொதுவாக வடக்கு ஆத்திரேலியா மற்றும் தெற்கு நியூ கினியாவில் காணப்படும் ஒரு இனம் ஆகும். இந்த பேரினத்தில் உள்ள ஒரே உறுப்பினர் இந்த பல்லி இனமே ஆகும்.  

இதற்கு பொதுவாக இப்பெயர் வர காரணம் இதன் கழுத்து முழுவதும் சுற்றியுள்ள ஒரு வகை தோள் ஆகும், இது பொதுவாக பல்லியின் உடலுக்கு எதிராக மூடப்பட்டிருக்கும். இந்த பல்லி இனம்  பெரும்பாலும் மரங்களில் தான் அதிக நேரம் செலவிடும். பூச்சிகள் மற்றும் சிறிய வகை விலங்குகள் தான் பல்லியின்  பிரதான உணவுப்பட்டியலாக  உள்ளது. பல பல்லி இனங்களை  ஒப்பிடும் போது இந்த பல்லி இனம் தான் பெரியது,  சராசரியாக இதன் மொத்த நீளம் (வால் உட்பட) 85 செமீ (2.79 அடி)  உள்ளது. மேலும்  இது செல்ல பிராணியாகவுத் வளர்க்கப்படுகிறது.  

இதன் அசாதாரண தோற்றம் காரணமாக, இது பிரபலமான பல்லியாக உள்ளது.  

## மேற்கோள்
# விருதுநகர் சந்திப்பு தொடருந்து நிலையம்



**விருதுநகர் சந்திப்பு தொடருந்து நிலையம்** (*Virudhunagar Junction Railway Station*) தமிழ்நாட்டிலுள்ள, விருதுநகர் நகரிலுள்ள ஒரு சந்திப்பு தொடருந்து நிலையமாகும். இது தெற்கு இருப்புப் பாதை மண்டலத்திற்குட்பட்ட மதுரை இருப்புப் பாதைப் பிரிவின் ஒரு பகுதியாக உள்ளது. இத்தொடருந்து நிலையக் குறியீடு **VPT** ஆகும்.  

## அமைவிடம்
விருதுநகர் சந்திப்பு தொடருந்து நிலையமானது நகரின் கிழக்குப் பகுதியில் சிட்கோ தொழிற்பூங்காவிற்கு அருகாமையில் அமைந்துள்ளது. இந்தத் தொடருந்து நிலையம் நான்கு கிளைகளை இணைக்கும் இருப்புப் பாதைகளைக் கொண்டுள்ளது. இதன் அருகமைந்த தொடருந்து நிலையங்களாவன:  

- கள்ளிக்குடி தொடருந்து நிலையம் (வடக்கில்)
- சங்கரலிங்கபுரம் தொடருந்து நிலையம் (மேற்கில்)
- துலுக்கப்பட்டி தொடருந்து நிலையம் (தெற்கில்)
- அருப்புக்கோட்டை தொடருந்து நிலையம் (கிழக்கில்)

மதுரை பன்னாட்டு வானூர்தி நிலையமானது, விருதுநகர் சந்திப்பு தொடருந்து நிலையத்திலிருந்து 46 கி.மீ. (29 மைல்) தொலைவில் அமைந்துள்ளது.  

இந்த இரயில் நிலையத்திலிருந்து விருதுநகர் பழைய பேருந்து நிலையமானது 1 கி.மீ. தொலைவில் அமைந்துள்ளது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் மதுரை தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, விருதுநகர் சந்திப்பு தொடருந்து நிலையத்தை புதுப்பிக்கும் பணிக்கு 25 கோடி ரூபாய் ஒதுக்கப்பட்டுள்ளது.  

## இருப்புப்பாதை வழித் தடங்கள்
- மதுரை சந்திப்பை நோக்கிச் செல்லும் ஒற்றை வழி அகலப் பாதை.
- தென்காசி சந்திப்பை நோக்கிச் செல்லும் ஒற்றை வழி அகலப் பாதை.
- மானாமதுரை சந்திப்பை நோக்கிச் செல்லும் ஒற்றை வழி அகலப் பாதை.
- மணியாச்சி சந்திப்பை நோக்கிச் செல்லும் இரட்டை வழி அகலப் பாதை.
# ரிசிமாலா ஆறு

**ரிஷிமாலா ஆறு** என்பது தென்மேற்கு இந்தியாவில் பாயும் ஆறு நதி ஆகும். இது கேரள மாநிலத்தின் அச்சன்கோவில் ஆற்றில் கலக்கிறது.  

அச்சன்கோவில் கேரளாவில் உள்ள ஒரு ஆறு, இது ரிஷிகலா, பசுக்குடமடு, ராமக்கலடி ஆறு ஆகியவற்றின் சங்கமத்தினால் நீர்பெற்று தீபகற்பத்தின் தெற்கு முனையில் பாய்கிறது.
# அவகாதரோவின் விதி

**அவகாதரோவின் விதி** அல்லது **அவகாட்ரோ விதி** (*Avogadro's law*) இத்தாலியைச் சேர்ந்த வேதியியல் அறிஞர் அமேடியோ அவகாதரோ முன்மொழிந்த ஒரு வளிம விதியாகும். ஒரே வடிவுடைய கலனில் அடைத்துவைக்கப்பட்ட ஒரே கொள்ளளவுள்ள (சம பருமனுள்ள) வெவ்வேறு வாயுக்கள் ஒரே வெப்பநிலையில், ஒரே அழுத்தத்தில் இருக்கும் போது அதன் அணு மூலக்கூறுகள் ஒத்த எண்ணிக்கையில் (சமஅளவு எண்ணிக்கையில்) இருக்கும் என்று கூறினார் அவகாதரோ. இவரது இந்தக் கண்டுபிடிப்பு அவரது பெயரிலேயே அவகாதரோவின் விதி என்று அறியப்படுகிறது.  

அவகாதரோவின் விதி பின்வரும் சமன்பாட்டினால் தரப்படும்:  

:<math>\frac{V}{n} = k</math>  
இங்கு:  
:*V* - வளிமத்தின் கனவளவு  
:*n* - வளிமத்தில் உள்ள பொருளின் அளவு  
:*k* - விகித மாறிலி  

அனைத்து வளிமங்களுக்கும் கருத்தியல் வளிம மாறிலி ஒரே அளவாக இருக்கும் என்பது அவகாதரோவின் விதியின் முக்கிய அம்சமாகும். அதாவது,  

:<math>\frac{p_1\cdot V_1}{T_1\cdot n_1}=\frac{p_2\cdot V_2}{T_2 \cdot n_2} = constant</math>  
இங்கு:  
:*p* - வளிமத்தின் அமுக்கம்  
:*T* - வளிமத்தின் வெப்பநிலை (கெல்வினில்)  

## கருத்தியல் வளிம விதி

மேலே தரப்பட்ட சமன்பாட்டில், *R* என்பதை விகித மாறிலியாகக் கொண்டால், பின்வரும் சமன்பாட்டைப் பெறலாம்:  
:<math>pV = nRT</math>  

இச்சமன்பாடு கருத்தியல் வளிம விதி என அழைக்கப்படுகிறது.  

## பயன்கள்
1. வாயுக்களின் அணுக்கட்டு எண்ணைக் கணக்கிட உதவுகிறது.
1. வாயுச்சேர்மங்களின் மூலக்கூறு வாய்பாட்டைக் கணக்கிட உதவுகிறது.
1. மூலக்கூறு நிறைக்கும், ஆவி அடர்த்திக்கும் உள்ள தொடர்பை உருவாக்குகிறது.
1. கேலூசக்கின் விதியை தெளிவாக விளக்குகிறது.
1. திட்ட வெப்ப அழுத்த நிலையில் வாயுவின் மோலார் பருமனைக் கணக்கிட உதவுகிறது.
# குவாலியர் ஊரகம் சட்டமன்றத் தொகுதி

**குவாலியர் ஊரகம் (சட்டமன்றத் தொகுதி)** (*Gwalior Rural Assembly constituency*, தொகுதி எண்:014) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர் மாவட்டத்தில் அமைந்துள்ளது .  

## தற்போதைய சட்டமன்ற உறுப்பினர்
குவாலியர் ஊரகம் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *பரத்சிங் குஷ்வா* உள்ளார்.
# சிவகாசி தொடருந்து நிலையம்



**சிவகாசி தொடருந்து நிலையம்** (*Sivakasi railway station*) தமிழ்நாட்டின், விருதுநகர் மாவட்டத்திலுள்ள சிவகாசி நகரில் அமைந்துள்ளது. இந்நிலையத்தின் குறியீடு **SVKS** ஆகும்.  

## ஆளுகை
இந்தத் தொடருந்து நிலையம் தென்மண்டல இருப்புப் பாதைக்குட்பட்ட, மதுரை இருப்புப் பாதைப் பிரிவின் கீழ் இயங்குகிறது.  

## வழித்தடம்
இந்தத் தொடருந்து நிலையம் விருதுநகர் சந்திப்பு தொடருந்து நிலையத்திற்கும் - தென்காசி சந்திப்பு தொடருந்து நிலையத்திற்கும் இடையே அமைந்துள்ளது.  

## அருகிலுள்ள குறிப்பிடத்தக்க இடங்கள்
- பத்ரகாளியம்மன் கோவில், சிவகாசி.
- திருத்தங்கல் நின்ற நாராயணப் பெருமாள் திருக்கோவில்
# தொன்னகுட்ட அள்ளி


**தொன்னகுட்டஅள்ளி ** (*Donnakuttahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643656. இது தொன்னகுட்டஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பென்னாகரத்தில் இருந்து 15 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1922, மொத்த மக்கள் தொகைகள் 7760. இதில் 4138 ஆண்களும், 3622 பெண்களும் அடங்குவர்.  

## மேற்கோள்
# குவாலியர் சட்டமன்றத் தொகுதி

**குவாலியர் (சட்டமன்றத் தொகுதி)** (*Gwalior Assembly constituency*, தொகுதி எண்:015) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர் மாவட்டத்தில் அமைந்துள்ளது .  

## தற்போதைய சட்டமன்ற உறுப்பினர்
குவாலியர் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *ஜெய்பான் சிங் பவையா* உள்ளார்.
# குவாலியர் கிழக்கு சட்டமன்றத் தொகுதி

**குவாலியர் கிழக்கு (சட்டமன்றத் தொகுதி)** (*Gwalior East Assembly constituency*, தொகுதி எண்:016) என்பது இந்தியாவின் மத்தியப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர் மாவட்டத்தில் அமைந்துள்ளது.  

## தற்போதைய சட்டமன்ற உறுப்பினர்
குவாலியர் கிழக்கு சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *மாய சிங்* உள்ளார்.
# குவாலியர் தெற்கு சட்டமன்றத் தொகுதி

**குவாலியர் தெற்கு (சட்டமன்றத் தொகுதி)** (*Gwalior South Assembly constituency*, தொகுதி எண்:017) என்பது இந்தியாவின் மத்தியப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர் மாவட்டத்தில் அமைந்துள்ளது .  

## தற்போதைய சட்டமன்ற உறுப்பினர்
குவாலியர் தெற்கு சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *நாராயண் சிங் குஷ்வா* உள்ளார்.
# மலைதாங்கி

**மலைதாங்கி** என்பது இந்தியாவின் தமிழ்நாடு மாநிலத்தில் தர்மபுரி மாவட்டம், அரூர் வட்டம் சிட்லிங் ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°54'03.6"N 78°36'21.3"E ஆகும். இங்கு 139 குடும்பங்களும் 544 மக்களும் வசிக்கின்றனர். இதில் 273 ஆண்களும் 271 பெண்களும் அடங்குவர்.  

## மேற்கோள்
# தாதம்பட்டி, அரூர்


**தாதம்பட்டி** (*Thathampatti*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம், வடஹரிராஜபுரம் ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°53'09.7"N 78°34'05.6"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 617 வீடுகளும் 2507 மக்களும் வாழ்கின்றனா். இதில் 1290 ஆண்களும், 1217 பெண்களும் என்றும் அடங்குவர்.  

## மேற்கோள்
# பிதர்வார் (சட்டமன்றத் தொகுதி)


**பிதர்வார் (சட்டமன்றத் தொகுதி)** (*Bhitarwar Assembly constituency*, தொகுதி எண் : 018) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர் மாவட்டத்தில் அமைந்துள்ளது.  

## தற்போதைய சட்டமன்ற உறுப்பினர்
பிதர்வார் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியினைச் சேர்ந்த *மோகன் சிங் இரத்தோர்* இருக்கிறார்.  

## சட்டமன்ற உறுப்பினர்கள்

**மத்தியப் பிரதேச சட்டமன்றம்**

| 1993 | பாலேந்து சுக்லா | இந்திய தேசிய காங்கிரசு |  |
| --- | --- | --- | --- |
| 1998 | இலக்கன் சிங் யாதவ் | பகுஜன் சமாஜ் கட்சி |  |
| 2003 | பிரிஜேந்திர திவாரி | பாரதிய ஜனதா கட்சி |  |
| 2008 | இலக்கன் சிங் யாதவ் | இந்திய தேசிய காங்கிரசு |  |
| 2013 | இலக்கன் சிங் யாதவ் | இந்திய தேசிய காங்கிரசு |  |
| 2018 | இலக்கன் சிங் யாதவ் | இந்திய தேசிய காங்கிரசு |  |
| 2023 | மோகன் சிங் இரத்தோர் | பாரதிய ஜனதா கட்சி | } |
# வேலனூர்


**வேலனூர்** (*Velanur*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது சிட்லிங் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 90 கிலோமீட்டர் தொலைவிலும், அரூரில் இருந்து 60 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°52'23.9"N 78°36'11.4"E ஆகும்.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 622 குடும்பங்களும் 2529 மக்களும் வசிக்கின்றனர். இதில் 1282 ஆண்களும் 1247 பெண்களும் அடங்குவர்.  

## மேற்கோள்
# தாப்ரா சட்டமன்றத் தொகுதி

**தாப்ரா (சட்டமன்றத் தொகுதி)** (*Dabra Assembly constituency*, தொகுதி எண் : 019) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர் மாவட்டத்தில் அமைந்துள்ளது.  

## தற்போதைய சட்டமன்ற உறுப்பினர்
தாப்ரா சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *இமார்த்தி தேவி* இருக்கிறார்.